Éleios (syn Poseidóna)

Éleios ( – Éleios) je v gréckej mytológii syn boha Poseidóna a jeho milenky Eurykydy,Pausanias, Periégésis tés Hellados, 5,1,8. dcéry Endymióna.Pausanias, Periégésis tés Hellados, 5,1,4.

Po smrti bezdetného élidskeho kráľa Epeia, nastúpil na trón jeho brat Aitólos, ktorý však na pohrebných hrách v Lykosúrii neúmyselne zabil Apida, syna Iasóna a musel sa preto vzdať trónu. Na kráľovský trón po ňom zasadol Éleios, syn jeho sestry Eurykydy a Aitólos z krajiny utiekol. Éleios sa tak stal vládcom krajiny nazvanej po Epeiovi, ale ľud ju onedlho pomenoval po ňom na Élis.

Podľa antického autora Pausania, Éleios bol otcom élidskeho kráľa Augiáša,Pausanias, Periégésis tés Hellados, 5,1,9. známeho hroznou špinou v jeho chlievoch, vyčistenie ktorých, bolo jednou z dvanáctich úloh zadaných mykénskym kráľom Eurystheom, hrdinovi Héraklovi.

 Referencie a bibliografia 

Kategória:Postavy gréckej mytológie
Kategória:Vládcovia Élidy